Gaston (Disney)

Gaston LeGume on Disneyn vuoden 1991 elokuvassa "Kaunotar ja hirviö" esiintyvä kuvitteellinen hahmo. 
Juoni.
Gaston on ylimielinen metsästäjä, joka on pakkomielteisen ihastunut Belleen, jota hän pitää kylänsä kauneimpana naisena ja jonka on päättänyt saada vaimokseen keinolla millä hyvänsä. Gastonilla on myös apulainen nimeltään Töppö (), joka kunnioittaa Gastonia suuresti. Belle ei kuitenkaan pidä Gastonista ja torjuu hänet tämän suunnitellessa hääjuhlia Bellen tietämättä. Nöyryytetty Gaston sulkeutuu tavernaansa, mutta Bellen isän Mauricen ilmoitettua Bellen joutuneen Pedon vangitsemaksi Gaston päättää käyttää tilannetta hyödykseen ja väittää Mauricea hulluksi aikoen järjestää tämän Monsieur D’Arquen mielisairaalaan aikeenaan saada Belle omakseen. Bellen todistettua Pedon olevan todellinen hän sanoo Gastonia hirviöksi. Gaston raivostuu, lukitsee Bellen ja Mauricen kellariin ja kerää joukon kyläläisiä hyökkäämään Pedon linnaan uskotellen Pedon muutoin hyökkäävän näiden kylään. Linnassa Gaston ampuu Petoa jousella ja on voittamaisillaan tämän, kunnes Belle saapuu paikalle, jolloin Peto pääsee voitolle. Hän päättää kuitenkin säästää Gastonin hengen. Gaston suivaantuu huomatessaan Bellen välittävän Pedosta enemmän kuin hänestä ja puukottaa Petoa selkään kuolettavasti. Pedon huitaisun seurauksena Gaston menettää tasapainonsa ja putoaa muurilta alas kuolemaansa. Elokuvan poistetussa kohtauksessa Gaston selviää pudotuksesta hengissä, mutta sudet hyökkäävät hänen kimppuunsa ja tappavat hänet.
Uudempi elokuvasovitus.
Vuoden 2017 elokuvassa Gastonin kerrotaan olevan entinen Ranskan armeijan sotilas, jonka sukunimi on LeGume. Gaston on elokuvassa myös huomattavasti ilkeämpi kuin animaatiossa. Bellen isä Maurice kertoo tyttärensä katoamisesta, ja Gaston tarjoutuu auttamaan, mutta kun Maurice kieltäytyy antamasta tytärtään vastapalkkioksi, tämä sitoo Mauricen puuhun ja jättää tämän susille. Maurice selviää hengissä ja syyttää Gastonia julkisesti murhayrityksestä, mutta Gaston saa kylän väestön uskomaan Mauricen olevan hullu, jolloin tämä lukitaan mielisairaalaan. 
Kun Belle myöhemmin todistaa taikapeilin avulla Pedon olevan todellinen ja Mauricen puhuneen totta, Gaston kerää väkijoukon hyökkäämään Pedon linnaan ja vangitsee Bellen ja Mauricen, jotta he eivät voisi varoittaa Petoa. Gaston ampuu Petoa selkään kuolettavasti, mutta kivisilta hänen allaan romahtaa ja Gaston putoaa kuolemaansa.
Muussa fiktiossa.
Gaston esiintyy myös "Mikin klubi" -sarjassa, jossa monessa jaksossa Gaston kommentoi humoristisesti eri tilanteita lauseella ”Kukaan ei … kuin Gaston”. Hän esiintyy myös "Olipa kerran" -sarjan viidennellä kaudella sekä Serena Valentinon romaanissa "The Beast Within: A Tale of Beauty’s Prince".
"Descendants"-elokuvasarjassa paljastuu, että Gaston on herätetty henkiin ja vangittu Isle of the Lostille. Myös Gastonin entinen apulainen LeFou on karkotettu saarelle ja hänellä on LeFou Deux -niminen poika. Pahatar mainitsee Gastonin lyhyesti ensimmäisessä elokuvassa ja toteaa tämän olevan kateellinen Jayn ulkonäöstä Kuningas Benin kruunajaisjuhlissa. Gaston pitää saarella Gaston’s Duels without Rules -nimistä kaksintaisteluihin erikoistunutta kauppaa, joka sijaitsee Tuomari Claude Frollon kaupan vastakkaisella puolella. Gastonilla on kolme poikaa: Gaston Jr, Gaston III ja Gil, joka esiintyi "Descendants 2"- ja "Descendants 3" -elokuvissa. "Descendants 2" -elokuvassa Gil mainitsee isänsä Kuningas Benille kahdesti. Ensimmäisellä kerralla hän sanoo isänsä olevan liukas, paksuniskainen ja nopea ja jälkimmäisellä kerralla Uman vapautettua Benin, Gil sanoi Gastonin lähettävän terveisiä Bellelle ja toivovansa mahdollisuutta kostaa Pedolle tämän teot hänelle. Romaanissa "" paljastetaan, että Gaston toimii myös Dragon Hallin koulun opettajana. Gaston oli kertonut Malille Tohtori Facilierin lakkauttaneen Yen Sidin perustaman Anti-Heroes Clubin saatuaan tietää kerhon todellisen tarkoituksen.